b'\n_START_ARTICLE_\nMihael Kritobul\n_START_SECTION_\n\xc5\xbdivljenjepis\n_START_PARAGRAPH_\nKritobul je bil rojen kot Mihael Kritopoulos (gr\xc5\xa1ko \xce\x9c\xce\xb9\xcf\x87\xce\xb1\xce\xae\xce\xbb \xce\x9a\xcf\x81\xce\xb9\xcf\x84\xcf\x8c\xcf\x80\xce\xbf\xcf\x85\xce\xbb\xce\xbf\xcf\x82)  v dru\xc5\xbeini zemlji\xc5\xa1kih posestnikov na otoku Imbros. V 1450. letih je bil lokalni politi\xc4\x8dni vodja otoka in igral pomembno vlogo v mirni predaji otokov Imbros, Limnos in Tasos Osmanskemu cesarstvu po dokon\xc4\x8dnem propadu Bizantinskega cesarstva.\n_START_SECTION_\nDelo\n_START_PARAGRAPH_\nNapisal je Zgodovino v petih knjigah, v kateri je opisal vzpon Osmanskega cesarstva in osvajanja ostankov Bizantinskega cesarstva. Glavni del Zgodovine je biografija sultana Mehmeda II., kateremu je bilo delo posve\xc4\x8deno. Kritobul v svojem delu ob\xc4\x8duduje Mehmeda II. in njegove dose\xc5\xbeke in hkrati objokuje gr\xc5\xa1ke izgube. Prehod oblasti z Bizantincev na osmanske Turke razlaga kot  od boga ukazan svetovni zgodovinski dogodek._NEWLINE_Kritobul se je pri pisanju Zgodovine zgledoval na Tukididovo Zgodovino,  in dela Jo\xc5\xbeefa Flavija, judovsko-rimskega zgodovinarja rimskega opusto\xc5\xa1enja Jeruzalema.  V Zgodovini je najbolj podroben opis prvega desetletja osmanskega vladanja v Konstantinoplu, vklju\xc4\x8dno z napori, vlo\xc5\xbeenimi v obnovo in ponovno naselitev mesta. Rokopis besedila hrani knji\xc5\xbenica rokopisov pala\xc4\x8de Topkap\xc4\xb1 v Istanbulu.'